钦定古今图书集成/理学汇编/学行典/第101卷 > 朱子大全集五 > 《答黄子厚》
## 钦定古今图书集成/理学汇编/学行典/第101卷 > 朱子大全集五 > 《答黄子厚》

知，读《精义》有得，尤以为喜。大指固不出二先生之说，
然并观博考，见其浅深疏密于毫厘之闲，尤能发人
意思，使人益信二先生之说，不可易也。忠信只是一
事，但自我而观谓之忠，自彼而观谓之信，此先生所
以有“尽己为忠，尽物为信”之论也。鄙意如此，试思之，
然否？却见论登山之兴，前日失之于跬步之闲，今复
冒暑而往，则有所不能矣。或恐欲寻旧约，即请见过，
却议行计也。伯恭甚爱上岚风水，前日经行，适值风
雨，尤快心目也。